מענה לשאלות ההבהרה במכרז פומבי 107/2012 – 
אספקת מגרסות ומתן שירות תמיכה ותיקונים למגרסות 
	מספר סידורי
	מספר סעיף במסמכי המכרז
	תוכן  השאלה/הבקשה
	תוכן התשובה

	1. 
	כללי
	האם צריך לרכוש את מכרז 107/2012?  
	לא. מסמכי המכרז מפורסמים באתר רשות האוכלוסין. ניתן להוריד את המסמכים מהאתר ולהדפיסם ללא כל עלות. 

	2. 
	6.1.2
	האם צריך להירשם כדי לקבל עדכונים ותשובות לשאלות?
	לא. מענה לשאלות הבהרה יפורסם באתר רשות האוכלוסין וזאת עד ל- 16/05/2012. 

	3. 
	3.12
	האם כושר גריסה של 45 דפים עומד בקריטריון של מגרסה מסוג 5? 
	לא. 

	4. 
	13.1 
	האם מחזור של 1 מיליון ₪ לפעילות שאינה מגרסות (לדוג' - מדפסות) ייחשב כמתאים להגדרה לסעיף זה? 
	הסעיף אינו מתייחס לסוג הפעילות שבגינה יש למציע את המחזור הכספי הנדרש. תשומת הלב לכך שנדרש מחזור של מיליון ש"ח בשנה, בכל אחת מהשנים 2010-2011.

	5. 
	18.1 
	האם ניתן להציע בטופס ההצעה הכספי מחיר גבוה יותר למגרסה ממחיר הפתיחה בסעיף 20.2? 
	כן, אך תשומת לב המציעים מופנית לכך שבמכרז זה נקבע אומדן וכן לסמכויותיה של ועדת המכרזים במקרה שבה קיימת הצעה יחידה המרעה עם הרשות ביחס לאומדן (סעיף 19.2). 
יצוין, כי לא ניתן להציע במסגרת התיחור הדינמי הצעת מחיר גבוהה יותר ממחיר הפתיחה.

	6. 
	8.1 (לחוזה)
	מה המשמעות של מגבלות כושר הגריסה לסעיף 8.1 לחוזה? 
	הספק יספק לרשות האוכלוסין שירות תמיכה ותיקונים, במסגרתו יעניק לרשות אחריות כוללת ובלתי מוגבלת לתיקון תקלות בכל חלקי המגרסה (לרבות תקלות שנגרמו עקב שימוש לקוי או שימוש שאינו בהתאם להוראות השימוש).

	7. 
	3.9 
	האם מגרסה "מסוג 2" אפשרי להציע בגריסה של 13 דפים ונפח מיכל איסוף של 100 ליטר? 
	לא. 

	8. 
	6.13 
	מבוקש להאריך את מועד ההגשה לתאריך ה- 31.5.2012
	הבקשה נדחית.

	9. 
	10.1.2 
	מהי ההגדרה לתכנת מחשב מורשית? האם התכנה חייבת להיות בשפה העברית? 
	תוכנת מחשב מורשית כהגדרתה בחוק זכות יוצרים, התשס"ח–2007. 

התוכנה לא חייבת להיות בשפה העברית. 


	10. 
	14.1 
	האם אספקת מגרסות רק בשנים 2007, 2006 ו- 2005 עונה על דרישת הניסיון באספקת מגרסות?
	כן, ובלבד שבכל אחת משנים אלה סופקו מגרסות בכמות הנדרשת על-פי תנאי הסעיף. 

	11. 
	6.10(לחוזה)
	האם שביתה בנמלים או כוח עליון ייחשבו כאיחור באספקה לסעיף 6.10? 
	על החוזה חל חוק החוזים (תרופות בשל הפרת חוזה), תשל"א-1970. על כן, איחור הנובע מכוח עליון לא ייחשב כאיחור באספקה על פי סעיף 6.10. כמו כן, איחור הנובע משביתה בנמלים לא ייחשב כאיחור באספקה על פי סעיף 6.10.

	12. 
	8.1 (לחוזה)
	האם סעיף 8.1 לחוזה כולל נזק (שבר) שנגרם למגרסה על ידי המפעיל בגריסה של חומר שאינו נייר (כגון מספריים משרדיות)? 
	כן. האחריות היא אחריות כוללת.

	13. 
	8.1 (לחוזה)
	האם על המציע לכלול במסגרת הצעת המחיר תיקונים של נזקים שנגרמו ע"י המפעיל בהפרה של הוראות היצרן? 
	כן. 

	14. 
	3.8
	האם ניתן להגיש הצעה למגרסה עם נפח מיכל איסוף של 40 ליטר? 
	לא. 

	15. 
	4.1 
	האם לאחר קניית כל כמות המגרסות מסתיימת תקופת ההתקשרות לצורך הרכישה, למרות שלא עברו שלוש שנים?
	לא. 

	16. 
	14
	האם סעיף 14 יהיה מוגן תחת סעיף החיסיון שלא יוצג לשאר המציעים עפ"י סעיף 29 (עיון במסמכי המכרז)?
	כל מציע רשאי לסמן חומר שהוא סבור שמהווה סוד מסחרי או עסקי ככזה, וועדת המכרזים תפעל בהתאם להוראות סעיף 29 ולמכלול הדינים החלים על העיון בהצעות למכרז. תשומת הלב מופנית להוראות סעיף 29.4, לפיו מספר המגרסות שסופקו על ידי המציע לא יהווה סוד מסחרי או עסקי. 

	17. 
	29.2 
	כיצד יש לסמן על גבי טופס המכרז סעיף המוגדר על ידי המציע כסודי (האם סימון על גבי טופס המכרז בטוש זוהר ייחשב כסימן מתאים)?
	יש לציין במפורש בטופס ההצעה (המצורף כנספח א' למכרז) מהם החלקים הסודיים ולסמנם בטופס ההצעה באופן ברור וחד-משמעי. כמו כן, יש לצרף להצעה עותק לעיון המתחרים כמפורט בסעיף 25.2 למסמכי המכרז. 



	18. 
	6.3 (לחוזה)
	האם אפשר לדחות את מועד האספקה ל – 45 ימים מיום קבלת פירוט המגרסות הנדרשת לאספקה ראשונית?
	לא. 

	19. 
	8.1 (לחוזה)
	כיצד מתייחס סעיף זה לשבר במגרסה שנגרם ע"י עובד הרשות? 
	ראה תשובה לשאלה 6 לעיל. 

	20. 
	8.1 (לחוזה)
	האם גריסה של כמות נייר מעבר לקיבולת הגריסה לפי מפרט המכרז (כגון מגרסה ל-15 דפים שבפועל נגרסו 25 דפים וגרמו נזק בלתי הפיך) נחשבת לתקלה או לנזק מכוון שלא באחריות הספק. 
	במקרה כזה הנזק ייחשב לתקלה, והספק יידרש לתקנה כחלק מהאחריות הכוללת. 


